Държавен вестник, бр. 30, 2016 г., стр. 9

БРОЙ  30	
Д Ъ Р Ж А В Е Н  В Е С Т Н И К 	
СТР.  9  
3. разрешение за индивидуално изпълнение 
на задълженията, издадено от министъра на 
околната среда и водите на лицето, което 
пуска на пазара МПС.
Чл. 13. (1) При неизпълнение на която 
и да е от целите за повторна употреба и 
оползотворяване или повторна употреба и 
рециклиране на ИУМПС от организациите по 
оползотворяване и от лицата, изпълняващи 
задълженията си индивидуално, се заплаща 
пълният размер на продуктовата такса за 
цялото количество пуснати на пазара МПС 
през предходната година.
(2) При непредставяне на доклад с фактиче­
ски констатации по чл. 34, ал. 1 от Наредбата 
за излезлите от употреба моторни превозни 
средства, приета с Постановление № 11 на 
Министерския съвет от 2013 г. (обн., ДВ, 
бр. 7 от 2013 г.; изм. и доп., бр. 95 от 2013 г., 
бр. 60 от 2014 г. и бр. 57 от 2015 г.) се запла­
ща пълният размер на продуктовата такса за 
цялото количество пуснати на пазара МПС 
през предходната година. 
(3) В случаите по ал. 2, когато не е въз­
можно да се установи количеството пуснати 
на пазара МПС през предходната година, се 
вземат предвид планираните количества МПС 
за пускане на пазара през съответната година 
съгласно програмата по чл. 53, ал. 1 ЗУО.
(4) В случаите по ал. 2, когато не е въз­
можно да се установят възрастта и видът на 
двигателя, се прилага най-високият размер 
на продуктовата такса за МПС, определен в 
приложение № 2. 
Раздел III
Продуктова такса за гуми и/или гумени вериги
Чл. 14. (1) За заплащане на продуктова 
такса по чл. 2, ал. 1 лицата, които пускат на 
пазара гуми и/или гумени вериги, съставят 
месечна справка-декларация по приложение 
№ 14 за пуснатите на пазара гуми и/или гумени 
вериги и за размера на определената такса.
(2) Месечната справка-декларация по ал. 1 
се съставя до 15-о число на текущия месец и 
съдържа данни за пуснатите на пазара гуми 
и/или гумени вериги през предходния месец. 
(3) Размерът на продуктовата такса в месеч­
ната справка-декларация по ал. 1 се определя 
въз основа на количеството пуснати на пазара 
гуми и/или гумени вериги (в килограми) и 
единичния размер на продуктовата такса по 
приложение № 1.
(4) Месечната справка-декларация по ал. 1 
се съхранява от лицата, които пускат на 
пазара гуми и/или гумени вериги, за срок 5 
години от съставянето є и се представя при 
поискване от компетентните органи.
(5) Когато през предходния месец не са 
пускани на пазара гуми и/или гумени вериги, 
се съставя нулева месечна справка-декларация.
(6) Предприятието за управление на дей­
ностите по опазване на околната среда публи­
кува на интернет страницата си информация 
за постъпилите средства от такси за гуми и/
или гумени вериги за всяко тримесечие на 
съответната година.
Чл. 15. (1) При неизпълнение на целта 
по оползотворяване и/или рециклиране на 
излезли от употреба гуми и/или гумени ве­
риги от организациите по оползотворяване 
и от лицата, изпълняващи задълженията си 
индивидуално, се заплаща пълният размер 
на продуктовата такса за цялото количество 
пуснати на пазара гуми и/или гумени вериги 
през предходната година.
(2) При непредставяне на доклад с факти­
чески констатации по чл. 40, ал. 1 от Наред­
бата за изискванията за третиране на излезли 
от употреба гуми, приета с Постановление 
№ 221 на Министерския съвет от 2012 г. (ДВ, 
бр. 73 от 2012 г.), се заплаща пълният размер 
на продуктовата такса за цялото количество 
пуснати на пазара гуми и/или гумени вериги 
през предходната година. 
(3) В случаите по ал. 2, когато не е възможно 
да се установи количеството пуснати на пазара 
гуми и/или гумени вериги през предходната 
година, се вземат предвид планираните коли­
чества гуми и/или гумени вериги за пускане 
на пазара през съответната година съгласно 
програмата по чл. 53, ал. 1 ЗУО.
(4) В случаите по ал. 2, когато не е въз­
можно да се установят видът и теглото на 
гумите и/или гумените вериги, се прилага 
най-високият размер на продуктовата такса 
за гуми и/или гумени вериги, определен в 
приложение № 1.
Раздел IV
Продуктова такса за опаковани стоки
Чл. 16. (1) За заплащане на продуктова 
такса по чл. 2, ал. 1 лицата, които пускат на 
пазара опаковани стоки, съставят месечна 
справка-декларация по приложение № 15.
(2) Месечната справка-декларация по ал. 1 
се съставя до 15-о число на текущия месец и 
съдържа данни за пуснатите на пазара опа­
ковани стоки през предходния месец.
(3) Размерът на продуктовата такса за 
съответния месец се определя въз основа на 
количеството на опаковъчните материали, съ­
ответстващи на пуснатите на пазара опаковани 
стоки или използваните за опаковане на стоки 
на мястото на продажба, и единичния размер 
на продуктовата такса по приложение № 3.
(4) Месечната справка-декларация по ал. 1 
се съхранява от лицата, които пускат на 
пазара опаковани стоки, в срок 5 години от 
съставянето є и се представя при поискване 
от компетентните органи.